

**OBRAZAC 3.**


**IZJAVA PRIJAVITELJA O ISTINITOSTI PODATAKA, IZBJEGAVANJU DVOSTRUKOG FINANCIRANJA I ISPUNJAVANJU PREDUVJETA ZA SUDJELOVANJE U POSTUPKU DODJELE**

**Poziv na dostavu projektnih prijedloga**

**Povećanje energetske učinkovitosti i korištenja obnovljivih izvora energije u proizvodnim industrijama**

***(referentni broj: KK.04.1.1.03)***

* ***otvoreni postupak u modalitetu privremenog Poziva***



Ja, ,

(ime i prezime, adresa, OIB i funkcija)

dolje potpisani, kao osoba ovlaštena za zastupanje Prijavitelja[[1]](#footnote-1)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, osobno i u ime Prijavitelja potvrđujem da su podaci sadržani u dokumentaciji projektnog prijedloga

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_u postupku dodjele bespovratnih sredstava „Povećanje energetske učinkovitosti i korištenja obnovljivih izvora energije u proizvodnim industrijama“, **istiniti i točni**.

Poštujući načelo zabrane višestrukog dodjeljivanja bespovratnih sredstava , osobno i u ime Prijavitelja potvrđujem da iz proračuna Unije nisu primljena bespovratna sredstva koji se odnose na isto djelovanje.

Poštujući načelo izbjegavanja dvostrukog financiranja, osobno i u ime Prijavitelja potvrđujem da predloženi prihvatljivi troškovi (izdaci) nisu prethodno (su)financirani bespovratnim sredstvima, niti da će isti troškovi (izdatci), neovisno o okolnostima, biti dvaput financirani iz proračuna Unije. Navedeno znači i da trošak (izdatak) prijavljen u zahtjevu za plaćanje jednog od ESI fondova nije prijavljen za potporu drugog fonda ili instrumenta Unije ili za potporu istog fonda u okviru drugog programa. Također, primam na znanje činjenicu i potvrđujem da trošak (izdatak) koji je financiran iz nacionalnih javnih izvora ne može biti/nije financiran iz proračuna Unije i obrnuto.

Potpisom ove Izjave osobno i u ime Prijavitelja potvrđujem da su na strani Prijavitelja **ispunjeni preduvjeti za sudjelovanje u postupku dodjele bespovratnih sredstava**, odnosno da se Prijavitelj, niti dolje spominjane osobe **ne nalaze niti u jednoj od situacija**:

1. da je nad Prijaviteljem otvoren stečajni postupak, da je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima, ili koji se nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima;
2. da je protiv Prijavitelja koji ima poslovni nastan u Republici Hrvatskoj ili osobe koja je član njegovog upravnog, upravljačkog ili nadzornog tijela ili ima ovlasti zastupanja, donošenja odluka ili nadzora prijavitelja i koja je državljanin Republike Hrvatske izrečena **pravomoćna osuđujuća presuda** za jedno ili više sljedećih kaznenih djela:

* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN 125/2011, 144/2012, 56/2015, 61/2015), članka 333. (udruživanje za počinjenje kaznenih djela), iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12),
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona (NN 125/2011, 144/2012, 56/2015, 61/2015) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12),
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/2011, 144/2012, 56/2015, 61/2015) i članka 279. (pranje novca) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN 125/2011, 144/2012, 56/2015, 61/2015) i članka 175. (trgovanje ljudima i ropstvo) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12),
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN 125/2011, 144/2012, 56/2015, 61/2015) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12),
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN 125/2011, 144/2012, 56/2015, 61/2015) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12),

1. da je protiv Prijavitelja koji nema poslovni nastan u Republici Hrvatskoj ili osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske izrečena **pravomoćna sudska presuda** kojom je osuđen za kaznena djela iz točke b) ove izjave i/ili za odgovarajuća kaznena djela, prema nacionalnim propisima države poslovnog nastana gospodarskog subjekta ili države čiji je državljanin osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta;
2. da je Prijavitelj/osobe ovlaštene po zakonu za zastupanje proglašen krivim zbog **teškog profesionalnog propusta[[2]](#footnote-2)**;
3. da nije ispunjena obveza isplate **plaća** zaposlenicima, **plaćanja doprinosa za financiranje obveznih osiguranja** (osobito zdravstveno ili mirovinsko) ili plaćanja **poreza** u skladu s propisima Republike Hrvatske kao države u kojoj je osnovan Prijavitelj i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana Prijavitelja (ako oni nemaju poslovni nastan u Republici Hrvatskoj). U pogledu ove točke, smatra se prihvatljivim da Prijavitelj/Korisnik[[3]](#footnote-3) nije udovoljio spomenutim obvezama, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja;
4. da je Prijavitelju utvrđeno **teško[[4]](#footnote-4) kršenje ugovora zbog neispunjavanja obveza iz Ugovora o dodjeli bespovratnih sredstva** koji je potpisan nakon provedbe drugog postupka dodjele bespovratnih sredstava postupka (su)financiranog sredstvima Europske unije, odnosno Europskih strukturnih i investicijskih fondova,
5. da je Prijavitelj u **sukobu interesa[[5]](#footnote-5)** u predmetnom postupku dodjele bespovratnih sredstava,
6. da Prijavitelj nije izvršio povrat sredstava prema odluci nadležnog tijela računajući od:

* zaprimanja rješenja Upravljačkog tijela kojim se odbija prigovor korisnika na Odluku o nepravilnosti kojom je utvrđen povrat sredstava, ili
* od proteka roka za povrat sredstava na temelju raskida ugovora o dodjeli bespovratnih po bilo kojoj osnovi, ili
* od proteka roka za povrat sredstava na temelju obavijesti o obvezi povrata predujma
* zakašnjenja uplate dospjelog obroka (u slučaju odobrenog obročnog plaćanja po osnovi obveze povrata ESI sredstava),

1. da je Prijavitelj u postupku prisilnog povrata sredstava;
2. da Prijavitelj ne udovoljava obvezama u skladu s odobrenom obročnom otplatom duga;
3. Prijavitelj podliježe neizvršenom nalogu za povrat sredstava na temelju prethodne odluke Komisije kojom se potpora što ju je dodijelila država članica ocjenjuje nezakonitom i nespojivom s unutarnjim tržištem, u skladu s odredbom članka 1.točke 4. (a) Uredbe (EU) br. 651/2014;

sve prethodno navedeno, neovisno o tome kojem financijskom razdoblju jer riječ (financijsko razdoblje 2007-2013. ili financijsko razdoblje 2014.-2020.), i o kojem izvoru je riječ (kada se radi i javnim sredstvima).

Poštujući **načelo dodatnosti**, ujedno potvrđujem, u svoje ime i u ime Prijavitelja da, u dijelu u kojem traži sufinanciranje iz Fondova u predmetnom postupku dodjele bespovratnih sredstava, Prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Fondova osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta.

Potpisom ove Izjave osobno i u ime Prijavitelja također potvrđujem:

* da Prijavitelj nije u teškoćama kako je definirano u članku 2. točki 18. Uredbe (EU) br. 651/2014 i članku 5. stavku (15) Programa dodjele državnih potpora,
* da je Prijavitelj prije predaje projektnog prijedloga registriran za obavljanje prihvatljive djelatnosti iz točke 2.1. Uputa za prijavitelje najmanje godinu dana,
* da je Prijavitelj privatno poduzeće u skladu s ovim Pozivom,
* da će Prijavitelj osigurati učinkovitu uporabu sredstava u skladu s načelima ekonomičnosti, učinkovitosti i djelotvornosti te dostatne i stabilne izvore financiranja;
* da su tražena bespovratna sredstva za Projekt u skladu s maksimalnim propisanim intenzitetom potpore (najvišim postotkom) prema veličini poduzeća određenom u točki 1.6 Uputa za prijavitelje, s Programom dodjele državnih potpora (Dodatak 3. Uputa za prijavitelje) i Programom dodjele potpora male vrijednosti (de minimis) (Dodatak 4. Uputa za prijavitelje),
* da Prijavitelj ima poslovnu jedinicu ili podružnicu u RH u trenutku plaćanja potpore;
* da Prijavitelj nije dobio državnu potporu ili potporu male vrijednosti za isti opravdani trošak projekta, ukoliko ista nije u skladu s poglavljem 1.7. Zbrajanje potpora Uputa za prijavitelje;
* da se Prijavitelj ne nalazi u postupku povrata državne potpore ili potpore male vrijednosti;
* da Prijavitelj nije dostavio lažne podatke pri dostavi dokumenata;
* da Prijavitelj ima minimalno jednog zaposlenog na određeno ili neodređeno vrijeme na temelju sati rada u mjesecu koji prethodi mjesecu predaje projektnog prijedloga;
* da Prijavitelj može iskazati pozitivan EBITDA koji se računa na sljedeći način: EBITDA = poslovni prihod – poslovni rashod + amortizacija, a sukladno godišnjem financijskom izvješću u 2019.;
* prijavitelju koji je mikro, malo i srednje poduzeće mjere vezane uz aktivnosti energetske obnove iz točke 2.7.2. Uputa za prijavitelje nisu dio cjelovite modernizacije proizvodnih tehnologija, opreme i strojeva, odnosno proizvodnih/uslužnih pogona jer su te mjere financirane iz prioritetne osi 3. OPKK, sukladno članku 7.n) Programa dodjele državnih potpora;
* da prijavitelj nije prešao ili s traženom potporom ne prelazi pragove definirane Uredbom 651/2014;
* da prijavitelj nije prešao ili s traženom potporom ne prelazi pragove definirane Uredbom 1407/2013;
* da se projekt provodi u potpunosti na teritoriju Republike Hrvatske;
* da su aktivnosti projekta su u skladu s prihvatljivim aktivnostima ovog Poziva iz točke 2.7 Uputa za prijavitelje;
* da Prijavitelj već ne ostvaruje niti da će se u razdoblju od dana prijave projektnog prijedloga do 3 (tri) godine po završetku provedbe projekta prijaviti za ostvarivanje prava na zajamčenu tarifu (zajamčenu otkupnu cijenu) za mjere proizvodnje energije iz obnovljivih izvora koje se prijavljuju za financiranje u sklopu ovog Poziva;
* da su projektne aktivnosti vezane uz obavljanje prihvatljivih djelatnosti iz točke 2.1. Uputa za prijavitelje i za čije je obavljanje prijavitelj registriran;
* da djelatnosti koje obavlja prijavitelj a koje nisu prihvatljive djelatnosti iz točke 2.1. Uputa za prijavitelje ne ostvaruju korist od potpore dodijeljene temeljem ovog Poziva na dostavu projektnih prijedloga.
* da će Prijavitelj provesti aktivnosti demontaže i zbrinjavanja opreme koja se zamjenjuje nastavno na provedbu aktivnosti iz točke 2.7.2. Uputa za prijavitelje;
* da Projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava (u skladu s člankom 125. stavkom 3(f) Uredbe (EU) br. 1303/2013) nakon promjene proizvodne aktivnosti izvan programskog područja;
* da je projekt u skladu s nacionalnim propisima i propisima EU, uvažavajući pravila o državnim potporama/potporama male vrijednosti te druga pravila i zahtjeve primjenjive na predmetnu dodjelu,
* da je projekt je u skladu s člankom 8. točka (2), člankom 9. točkama (2) i (3) te člankom 10. točkama (2), (3), (4) i (5) Programa dodjele državnih potpora za promicanje energetske učinkovitosti i obnovljivih izvora energije u poduzećima;
* da je projekt u skladu s drugim relevantnim politikama EU;
* da je projekt spreman za početak provedbe aktivnosti projekta i njihov završetak u skladu s planom aktivnosti navedenim u Prijavnom obrascu (Obrascu 1) i zadanim vremenskim okvirima za provedbu projekta definiranim u točki 5.1.Uputa za prijavitelje;
* da projekt u trenutku podnošenja projektnog prijedloga nije fizički niti financijski završen;
* da trenutku podnošenja projektnog prijedloga nisu započele aktivnosti energetske obnove iz točke 2.7.2. ovih Uputa (početak aktivnosti energetske obnove smatra se početak građevinskih radova povezanih s ulaganjem ili prva zakonski obvezujuća obveza za naručivanje opreme ili bilo koja druga obveza koja ulaganje čini neopozivim, ovisno što nastupi prije);
* da je Projekt u skladu s horizontalnim politikama Europske unije o održivom razvoju, ravnopravnosti spolova i nediskriminaciji, odnosno Projekt doprinosi ovim politikama ili je neutralan u odnosu na njih te da, u slučaju da projekt predviđa aktivnosti izgradnje i/ili, obnove i/ili rekonstrukcije uzimat će u obzir minimalno Pravilnik o osiguranju pristupačnosti građevina osobama s invaliditetom i smanjene pokretljivosti (NN 78/13);
* da će Prijavitelj osigurati odgovarajuće administrativne kapacitete za provedbu projekta;
* da će Prijavitelj osigurati održivost projekta i projektnih rezultata te trajnost Projekta na način da se neposredni učinci i rezultati ulaganja ostvareni provedbom projekta očuvaju i koriste pod uvjetima pod kojima su odobreni;
* da je Prijavitelj vlasnik projektne cjeline, odnosno proizvodnog/ih pogona ili dijela/dijelova proizvodnog pogona na kojima se provode mjere povećanja energetske učinkovitosti i/ili ugradnje opreme za korištenje obnovljivih izvora energije koje su prihvatljive sukladno točki 2.7. Uputa za Prijavitelje,
* da je Prijavitelj vlasnik projektne cjeline, odnosno zgrade/a ili dijela zgrade/a proizvodnog pogona i/ili prateće zgrade/a ili dijela prateće/ih zgrade/a proizvodnog pogona na kojima se provode mjere povećanja energetske učinkovitosti i/ili ugradnje opreme za korištenje obnovljivih izvora energije koje su prihvatljive sukladno točki 2.7. ovih Uputa (*Kriterij je primjenjiv samo u slučaju da projektna cjelina obuhvaća ulaganje u zgrade*)
* da Prijavitelj ima pravo provesti planirane zahvate na građevini i namjenom povezanim građevinama projektne cjeline;
* da Prijavitelj ima pravo upravljati građevinom i namjenom povezanim građevinama projektne cjeline tijekom razdoblja od minimalno 5 godina nakon završetka aktivnosti iz projektnog prijedloga (odnosno da udovoljava definiciji dokaza o pravu upravljanja građevinom i namjenom povezanim građevinama projektne cjeline koja je sadržana u točki 7.1. Pojmovnik Uputa za prijavitelje);
* da se podaci navedeni u ovoj prijavi mogu obraditi i pohraniti u računalnom sustavu praćenja i obavještavanja vezanog za strukturnu pomoć EU-a te da se daje suglasnost za prikupljanje osobnih podataka u svrhu provođenja postupka dodjele bespovratnih sredstava te u krajnosti i sklapanje Ugovora o dodjeli bespovratnih sredstava,
* da osnovne informacije o projektnom prijedlogu (naziv prijavitelja, naziv projekta, sažetak projekta, jedinstveni broj prijave i zatraženi iznos) mogu biti objavljene na mrežnim stranicama [www.strukturnifondovi.hr](http://www.strukturnifondovi.hr) i <http://efondovi.mrrfeu.hr>.

**Pod kaznenom i materijalnom odgovornošću**, u svoje ime i u ime Prijavitelja potvrđujem da sam kao Prijavitelj i kao osoba po zakonu ovlaštena osoba za zastupanje Prijavitelja svjestan da će se **u slučaju lažne izjave** ili **lažnih podataka** primijeniti za to propisane kazne i sankcije.

|  |
| --- |
| U < *umetnuti mjesto* >, dana < *umetnuti* *datum* > 20 < umetnuti godinu).  Prijavitelj < *ili umetnuti, ako je primjenjivo - osoba po zakonu ovlaštena za zastupanje Prijavitelja* >  Funkcija < *umetnuti* >  Potpis < *umetnuti ime i prezime* > i pečat < *umetnuti* > |

1. Upisati puni naziv, OIB i adresu Prijavitelja. [↑](#footnote-ref-1)
2. Profesionalni propust predstavlja postupanje protivno propisima iz područja prava koje uređuje obavljanje njegove djelatnosti, prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, prava tržišnog natjecanja, prava intelektualnog vlasništva te postupanje protivno pravilima struke. [↑](#footnote-ref-2)
3. Prema definiciji iz članka 2. točke 10. Uredbe (EU) br. 1303/2013 korisnik znači javno ili privatno tijelo ili fizička osoba koji su odgovorni za pokretanje operacija ili za pokretanje i provedbu operacija, i: (a) u kontekstu državne potpore, tijelo koje prima potporu; osim ako je potpora za pojedino poduzeće manja od 200 000 EUR, u kojim slučajevima dotična država članica može odlučiti da je korisnik tijelo koje dodjeljuje potporu, ne dovodeći u pitanje uredbe Komisije (EU) br. 1407/2013, (EU) br. 1408/2013) i (EU) br. 717/2014; i (b) u kontekstu financijskih instrumenata iz glave IV. dijela drugog ove Uredbe, tijelo koje provodi financijski instrument ili fond fondova, ovisno o slučaju odnosno, uključuje osobe privatnog prava registrirane za obavljanje gospodarske djelatnosti i subjekte malog gospodarstva kako su definirani u članku 1. Priloga Preporuci Europske komisije 2003/361/EZ, koja je izravno odgovorna za pokretanje, upravljanje, provedbu i ostvarenje rezultata projekta. Korisnik provodi projekt samostalno ili u suradnji s jednim ili više partnera. U kontekstu shema državnih potpora, Korisnik je tijelo koje prima pomoć odnosno svaka pravna i fizička osoba koja, obavljajući gospodarsku djelatnost, sudjeluje u prometu roba i usluga, a prima državnu potporu/potporu male vrijednosti, bez obzira na njezin oblik i namjenu. [↑](#footnote-ref-3)
4. Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid sukladno točkama d, e, f, h članka 26. Općih uvjeta, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih sredstava iz bilo kojeg fonda EU. [↑](#footnote-ref-4)
5. Općenito, radi se o situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama. Sukob interesa razmatra se i kroz članak 61. Uredbe (EU) br. 2018/1046. [↑](#footnote-ref-5)